CELEX: C2005/082/21
Language: et
Date: 2005-04-02 00:00:00
Title: Kohtuasi C-26/05: Eelotsusetaotlus, mille esitas Landesgericht Korneuburg 13. jaanuari 2005. aasta määrusega kohtuasjas Plato Plastik Robert Frank GmbH versus CAROPACK Handels GmbH

2.4.2005   
            
            
               ET
            
            
               Euroopa Liidu Teataja
            
            
               C 82/10
            
         Eelotsusetaotlus, mille esitas Landesgericht Korneuburg 13. jaanuari 2005. aasta määrusega kohtuasjas Plato Plastik Robert Frank GmbH versus CAROPACK Handels GmbH
   (Kohtuasi C-26/05)
   (2005/C 82/21)
   Kohtumenetluse keel: saksa
   Euroopa Ühenduste Kohus on saanud Landesgericht Korneuburg'i 13. jaanuari 2005. aasta määrusega esitatud eelotsusetaotluse kohtuasjas Plato Plastik Robert Frank GmbH v. CAROPACK Handels GmbH, mis saabus kohtukantseleisse 27. jaanuaril 2005.
   Landesgerichts Korneuburg küsib Euroopa Kohtult eelotsust järgmistes küsimustes:
   
               1.
            
            
               Põhiküsimus: Kas Euroopa Parlamendi ja nõukogu 20. detsembri 1994. aasta direktiivi 94/62/EÜ mõttes on müügi-, rühma- ja veopakendi tootja, s.t pakenditootja isik, kes oma kutsealase tegevuse raames viib või laseb viia kauba otseselt või kaudselt kokku pakendamiseks mõeldud tootega ning kas sama kehtib ka kandekottide osas? Seega kas artikli 3 punkti 1 esimeses lauses nimetatud toodete, s.t toodete, mida kasutatakse kaupade kaitseks, käitlemiseks, kättetoimetamiseks ja esitlemiseks, ja samaks otstarbeks kasutatavate tagastamatute toodete tootja (tarnija) on pakendimaterjalide (pakenditoodete) valmistaja (tarnija) ning ei ole müügi-, rühma- ja veopakendi tootja (pakenditootja: võrde direktiivi artikli 3 punktis 11 nimetatud vastavaid mõisteid)?
            
         
               2.
            
            
               Esimene lisaküsimus juhul, kui vastus esimesele küsimusele on jaatav: kas kandekottide tootja ei ole seega mitte müügi-, rühma- ja veopakendi tootja, vaid on pakendimaterjalide (pakenditoodete) tootja?
            
         
               3.
            
            
               Teine lisaküsimus juhul, kui vastus esimesele lisaküsimusele on jaatav: kas ühenduse õigusega, eriti võrduse põhimõtte, omandamisõiguse objektiivselt põhjendamatu piiramise keelu ning konkurentsi moonutamise keeluga on vastuolus, kui liikmesriigi seadusandluses on karistuse ähvardusel ette nähtud, et pakendimaterjalide, eriti kandekottide tootja peab need kas tagasi võtma või osalema pakendite kogumise- ja taaskasutamise süsteemis, v.a juhul, kui selle kohustuse võtab üle edasimüüja, kes esitab pakendimaterjalide tootjale sellekohase õiguslikult kehtiva avalduse?